《观音莲》
明代·管讷

不假淤泥一点栽，五铢衣似藕丝裁。碧云幢下分明见，白月轮中自在开。

根向旃檀新植得，种疑鹦鹉旧衔来。当知五十三参外，示现应须有善财。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。